Hekk kien deskritt Frans Bonello, l-anzjan ta' 77 sena li tilef ħajtu fi splużjoni li seħħet f'residenza privata fi Triq it-Troll, l-Imqabba. Joseph Sciberras li kien ġar tiegħu spjegalna kif dalgħodu nħasad bl-aħbar li Frans wara aktar minn għaxart'ijiem f'battalja bejn ħajja u mewt, tilef ħajtu. Il-kaz seħħ kmieni nhar l-10 t'Awwissu .X'aktarx il-kawza tal-inċident kien leak ta' gas.Mar-raġel kien hemm ukoll martu ta' 71 li sofriet ġrieħi ħfief. Fl-aħħar jiem bħala ġest ta' solidarjeta' l-kappillan tal-Imqabba għamel ġabra speċjali waqt il-quddies sabiex jgħin lill-familja wara dan l-inċident sfortunat.